钦定古今图书集成/明伦汇编/宫闱典/第075卷 > 《九日侍皇太子乐游苑》同前
## 钦定古今图书集成/明伦汇编/宫闱典/第075卷 > 《九日侍皇太子乐游苑》同前

离光丽景，神英春裕，副极仪天。金锵玉度，监抚昭明。
善物宣布，惠润崑琼。泽熙垂露，秋晨精曜，驾动宫闱。
露点金节，霜沈玉玑。元戈侧影，翠羽翻晖。庭回鹤盖，
水照犀衣。兰羞荐俎，竹酒澄芬。千音写凤，百戏承云。
紫燕跃武，赤兔越空。横飞鸟箭，半转蛇弓。